Nesten avkledd Mini stasjonsvogn
Trolig skjer den offisielle debuten på bilutstillingen i Frankfurt til høsten. Men det er allerede klare indikasjoner på at andre generasjon Mini Clubman blir en helt annen bil enn dagens modell som har vært på markedet siden 2007. Les om: Clubman i GranTurismo Nå som kamuflasjen er i ferd med å falle får vi bekreftet at nye Clubman er svært lik konseptbilen vi møtte på fjorårets Genève-utstilling. Det er ikke uvanlig at Mini / BMW legger sine konseptbiler tett opp til produksjonsmodellene. Se flere bilder på BilNorge.noOg vi kan også gå ut fra at målene er ganske identiske, noe som i så fall betyr en lengde på 422 cm, en bredde på 184 cm og en høyde på 145 cm. Det er vesentlig mer i alle retninger enn dagens som måler 396 x 168,5 x 142,5 cm. Så mye større er nykommeren at den får plass til fire tradisjonelle dører i stedet for den ene «halvdøren» som kjennetegner dagens modell. De todelte bakdørene – et annet særtrekk – er imidlertid beholdt. Mini er ingen storselger i Norge. Vanlig Mini er den ellevte mest solgte bilen hittil i pår, med 110 registrerte. På topp i segmentet er Toyota Yaris, med 1046 solgte, ifølge tall fra Opplysningsrådet for Veitrafikken. Se: Luksus for langbenteDermed nærmere Mini Countryman seg Golf-klassen og vil dermed appellere til en langt bredere målgruppe enn forgjengeren, som, for å være ærlig, var alt annet enn praktisk, om den var aldri så sjarmerende. Motorutvalget blir det samme som i nye Mini, og bilene som er avbildet her er en Mini Cooper Countryman og en bil med John Cooper Works-styling.
Når kamuflasjen begynner å ramle, betyr det at lanseringen nærmer seg. Her er neste Mini Clubman.